
	1. Scopul
	



Prezenta Politică descrie condițiile și modul de desfășurare a activității de prelucrare a datelor cu caracter personal ale participanților, utilizatorilor, personalului, beneficiarilor  și partenerilor O.C.N. ”TOP LEASING & CREDIT” S.R.L. (denumiți în continuare cumulativ „Subiecți”), precum și măsurile de securitate și trăsăturile de protecție selectate pentru securitatea datelor.

	2. Domeniul de aplicare 
	



2.1. Politica reglementează modul în care sunt colectate și prelucrate datele personale, precum și condițiile de utilizare a informației respective în cadrul O.C.N. ”TOP LEASING & CREDIT” S.R.L., operator de date cu caracter personal, persoană juridică înregistrată în Republica Moldova, având adresa juridică pe mun. Chișinău, str. Alexandru cel Bun 108/1, of. 56, Republica Moldova, IDNO 1006600044168 (denumită în continuare O.C.N. ”TOP LEASING & CREDIT” S.R.L., „Operator” sau „Companie”).

2.2. Această Politică se aplică datelor personale ale Subiecților (date înregistrate pe suport de hârtie și/sau în format electronic), prelucrate de către Operator.

2.3. În prezenta Politică sunt utilizate noțiuni din Legea nr. 195 din 25 iulie 2024 privind protecția datelor cu caracter personal, care trebuie interpretate în sensul definit și reglementat în această lege. 

	3. Documente de referință (neexhaustiv)



3.1. Constituția Republicii Moldova;
3.2. Legea nr. 133 din 8 iulie 2011 privind protecția datelor cu caracter personal (denumită în continuare „Legea 133/2011”);
3.3. Legea nr. 195 din 25 iulie 2024 privind protecția datelor cu caracter personal (denumită în continuare „Legea 195/2024”), în vigoare din 23 august 2026, care va înlocui Legea 133;
3.4. Legea nr. 71 din 22 martie 2007 cu privire la registre.

	4. Responsabilități



4. 
Principala responsabilitate în elaborarea, implementarea și monitorizarea aplicării prevederilor prezentei Politici revine persoanei responsabile a Operatorului, care va fi numită printr-un ordin intern în dependență de atribuțiile sale conform fișei de post. Persoana responsabilă se subordonează nemijlocit conducătorului Operatorului și nu va avea responsabilități incompatibile cu sarcinile funcției de implementare a prezentei Politici.

Operatorul va pune la dispoziția persoanei responsabile de implementarea prezentei Politici, resurse suficiente și îi va oferi acces liber la informația necesară pentru îndeplinirea funcțiilor sale, în măsura în care aceasta nu operează în afara cadrului acestei Politici. 

Persoana responsabilă de prezenta Politică asigură definirea clară a diferitelor responsabilități cu privire la securitatea prelucrării datelor cu caracter personal (prevenire, supraveghere, detectare și prelucrare), precum și operarea cu ele, în afara presiunilor ca rezultat al intereselor personale sau alte împrejurări.

	[bookmark: _Hlk226488389]5. Descrierea procedurilor de prelucrare și de securitate



5.1. [bookmark: _Hlk226488399]Cerințele minime de securitate a datelor cu caracter personal

	Prezenta Politică privind securitatea prelucrărilor de date cu caracter personal, aplicabilă la nivelul Operatorului, reglementează măsurile tehnice și organizatorice necesare pentru păstrarea confidențialității și integrității datelor cu caracter personal pe care le colectează.

	În cadrul Companiei, securitatea prelucrărilor de date cu caracter personal se va face numai cu respectarea strictă a următoarelor dispoziții:

5.1.1. [bookmark: _Hlk226488404]Autorizarea accesului fizic

	Accesul în sediul ori spațiile unde sunt amplasate sistemele informaționale și/sau registrele ce conțin date cu caracter personal este restricționat, fiind permis doar persoanelor care au autorizația necesară și doar în timpul orelor de program, pentru preîntâmpinarea accesului persoanelor neautorizate.

5.1.2. [bookmark: _Hlk226488409]Administrarea

Operatorul asigură administrarea accesului la sistemele informaționale și/sau a registrelor de date cu caracter personal, inclusiv reacționează la încălcarea regimului de acces. Cheia de la încăpere se află la persoana autorizată, securitate și asigurare a integrității corespunzătoare și care corespund nivelului de protecție în dependență de tipul datelor prelucrate. 
Accesul vizitatorilor în spațiile menționate mai sus este interzis.

5.1.3. [bookmark: _Hlk226488415]Asigurarea protecției datelor cu caracter personal

Subiecții, care în activitatea profesională intră în contact cu date considerate date cu caracter personal, sunt obligați să păstreze confidențialitatea datelor și să respecte întocmai prevederile Legii 195/2024. 

Obligația privind păstrarea confidențialității datelor cu caracter personal subzistă și în următoarele cazuri: (i) lipsa raporturilor de muncă în cadrul Companiei, (ii) transferul la o altă funcție în cadrul Companiei, (iii) încetarea raportului de muncă, (iv) modificarea sau stingerea raporturilor contractuale, (v) lipsa raporturilor contractuale, (vi) părăsirea incintei Companiei, și (vii) stingerea/încetarea raporturilor de parteneriat.

Dispozițiile prezentului articol se aplică, în același mod, pentru toate informațiile deținute de Operator referitoare la terți, despre care Subiecții iau cunoștință în cadrul raporturilor profesionale. 
[bookmark: _Hlk226488420]
5.1.4. Prelucrarea datelor cu caracter personal

Este interzisă prelucrarea datelor cu caracter personal fără consimțământul Subiecților, cu excepția cazurilor prevăzute în Legea 195/2024.

La încheierea operațiunilor de prelucrare a datelor cu caracter personal, datele vor fi păstrate doar pe durata necesară realizării scopurilor pentru care au fost colectate și/sau prelucrate, cu respectarea termenelor de păstrare aplicabile potrivit legislației și politicilor interne ale Operatorului. După expirarea acestor termene sau după încetarea scopului prelucrării, datele cu caracter personal vor fi, după caz:

a) șterse sau distruse în mod securizat;

b) anonimizate ireversibil, astfel încât persoana vizată să nu mai poată fi identificată;

c) arhivate/păstrate pe durata necesară, dacă păstrarea este impusă de o obligație legală, de necesitatea apărării unui drept în instanță sau de un alt temei legal aplicabil;

d) returnate sau transmise unui alt operator/împuternicit, dacă acest lucru rezultă din raportul juridic aplicabil sau din instrucțiunile documentate ale Operatorului, după caz.

5.1.5. [bookmark: _Hlk226488428]Prelucrări ale datelor personale

Colectarea datelor cu caracter personal ale Subiecților se face în scopul îndeplinirii obligațiilor ce îi revin Operatorului în temeiul legislației în vigoare, în vedea oferirii protecției Subiecților și pentru atingerea scopurilor comerciale ale Operatorului.

Toate datele cu caracter personal ale Subiecților vor fi tratate strict confidențial. Această obligație este valabilă pentru toți salariații Operatorului, care intră în mod direct sau indirect în posesia acestor date. 

5.1.6. [bookmark: _Hlk226488434]Identificarea si autentificarea utilizatorului

	Accesul la sistemele informaționale și la bazele de date care conțin date cu caracter personal se acordă numai utilizatorilor identificați și autentificați individual, în baza unui cont unic și netransmisibil.

	Drepturile de acces se stabilesc în funcție de atribuțiile utilizatorului și de necesitatea efectivă de acces, cu respectarea principiului accesului limitat la necesar.

	Operatorul aplică măsuri tehnice și organizatorice adecvate pentru prevenirea accesului neautorizat, inclusiv politici de parole, limitarea tentativelor nereușite de autentificare, revizuirea periodică a drepturilor de acces și, după caz, jurnalizarea accesărilor și operațiunilor efectuate.

	Orice utilizator care primește un cont de utilizator și o parolă asociată este obligat să păstreze confidențialitatea strictă a acestora, în caz contrar urmând să răspundă în fața Operatorului, după caz, disciplinar, pecuniar, penal etc., în conformitate cu legislația.

	Operatorul administrează și gestionează conturile de utilizator (și implicit parolele asociate) ținând cont de prezenta Politică.

	Drepturile de acces ale utilizatorilor la bazele de date cu caracter personal sunt revizuite cu regularitate pentru asigurarea faptului că nu au fost acordate drepturi de acces neautorizate și după oricare schimbare de statut al utilizatorului.

	Accesul la funcțiile de securitate ale sistemelor informaționale de date cu caracter personal și la datele acestora este acordat în mod special doar persoanei responsabile a Operatorului, desemnată conform prevederilor prezentei Politici.

5.1.7. [bookmark: _Hlk226488439]Tipul de acces

	Utilizatorii vor accesa numai datele cu caracter personal necesare pentru îndeplinirea atribuțiilor lor de serviciu. Pentru aceasta, un utilizator va primi un anumit tip de acces ce va fi stabilit, de la caz la caz, după:

(i) funcționalitate (exemplu: administrare, introducere, prelucrare, salvare etc.); și
(ii) acțiuni aplicate asupra datelor cu caracter personal (exemplu: scriere, citire, ștergere).

	Secția care asigură suportul tehnic în cadrul Companiei va putea avea acces la datele cu caracter personal pentru rezolvarea unor cazuri excepționale și numai cu aprobarea prealabilă expresă a persoanei responsabile a Operatorului, după caz cu informarea subiectului datelor cu caracter personal respectiv (ale cărui date vor fi accesate).

	Operatorul va implementa modalități stricte prin care se vor distruge datele cu caracter personal. 

5.1.8. [bookmark: _Hlk226488445]Colectarea datelor cu caracter personal

Operatorul colectează datele cu caracter personal direct de la persoanele vizate/Subiecți, inclusiv prin mijloace electronice, prin formulare, documente transmise pe suport de hârtie, sisteme informaționale interne, baze de date sau alte mijloace utilizate în desfășurarea activității Operatorului.

De regulă, Operatorul colectează, prelucrează, stochează, dezvăluie, utilizează etc. și folosește informația cu privire la Subiecți, cu scopul (i) administrării relațiilor contractuale, comerciale și de muncă cu clienții, potențialii clienți, salariații și potențialii salariați; (ii) executării contractelor și îndeplinirii obligațiilor legale ale Operatorului;, (iii) asigurării securității sistemelor informaționale și prevenirii accesului neautorizat; (v) realizării altor scopuri comunicate persoanei vizate, în măsura în care există un temei juridic aplicabil potrivit Legii nr. 195/2024. Operatorul informează Subiecții, în momentul colectării, despre categoriile datelor și scopul prelucrării.

A. În conformitate cu prevederile prezentei Politici, Operatorul colectează și prelucrează următoarele date de la salariați și potențialii salariați: 

[bookmark: _Hlk153291273][bookmark: _Hlk153291274][image: logo-new-1][image: ]
______________________________________________________________________________________________



1) numele, prenumele; 2) data și locul nașterii; 3) sexul; 4) semnătura; 5) telefon mobil/fix/fax; 6) datele din actele de stare civila; 7) cetățenia; 8) codul asigurării medicale (CPAM); 9) adresa e-mail; 10) formarea profesională (diplome, studii, experiența de muncă); 11) imaginea; 12) sancțiuni disciplinare; 13) codul personal de asigurări sociale (CPAS); 14) adresa (localitatea, strada, numărul); 15) locul de muncă; 16) IDNP; 17) situația militară; 18) date privind starea de sănătate; 19) datele din permisul de conducere; 20) date bancare.

Prin semnarea contractului individual de muncă, salariatul ia act de prelucrarea datelor sale cu caracter personal de către Operator în scopurile necesare executării raportului de muncă, îndeplinirii obligațiilor legale ale angajatorului și realizării intereselor legitime ale Operatorului, în condițiile Legii nr. 195/2024.
Refuzul salariatului de a consimți prelucrarea acestor date echivalează cu imposibilitatea executării obligațiilor Operatorului în sensul relațiilor de muncă cu salariatul respectiv. 

B.   În conformitate cu prevederile prezentei Politici, Operatorul colectează și prelucrează următoarele date de la clienți, potențialii clienți și parteneri: 
1) numele, prenumele; 2) IDNP; 3) data și locul nașterii; 4) adresa (localitatea, strada, numărul); 
5) telefonul mobil/fix/fax; 6) adresă de email; 7) rechizitele bancare; 8) imaginea.

C.  În activitatea sa curentă, Compania poate prelucra și alte categorii de date cu caracter personal ale altor categorii de persoane vizate, în măsura în care prelucrarea este necesară pentru scopuri determinate, explicite și legitime, în conformitate cu prezenta Politică, cu regulamentele interne aplicabile și cu Legea nr. 195/2024 privind protecția datelor cu caracter personal.

Prelucrarea datelor cu caracter personal se efectuează în baza unuia sau mai multor temeiuri juridice aplicabile, inclusiv executarea unui contract sau efectuarea demersurilor precontractuale, îndeplinirea unei obligații legale a Operatorului, protejarea intereselor legitime ale Operatorului sau ale unei terțe părți, consimțământul persoanei vizate, atunci când acesta este necesar, ori alt temei prevăzut de legislația aplicabilă.

Consimțământul persoanei vizate va fi solicitat numai în cazurile în care prelucrarea se întemeiază pe acest temei juridic. Refuzul sau retragerea consimțământului nu afectează legalitatea prelucrărilor efectuate anterior retragerii și nu afectează prelucrările realizate în baza altor temeiuri juridice aplicabile.

Operatorul informează persoanele vizate, în condițiile Legii nr. 195/2024, cu privire la identitatea și datele sale de contact, scopurile și temeiurile juridice ale prelucrării, categoriile de date prelucrate, destinatarii sau categoriile de destinatari, perioada de stocare sau criteriile utilizate pentru stabilirea acesteia, drepturile persoanelor vizate.

Operatorul prelucrează datele cu caracter personal exclusiv în scopurile comunicate persoanelor vizate sau care rezultă din legislația aplicabilă, inclusiv pentru executarea raporturilor contractuale, îndeplinirea obligațiilor legale, respectarea cerințelor regulatorii, fiscale, contabile, de muncă, arhivare și raportare, aplicarea standardelor profesionale și regulamentelor interne, asigurarea securității informaționale, precum și pentru constatarea, exercitarea sau apărarea unui drept.

Operatorul desemnează utilizatorii autorizați pentru operațiunile de colectare, introducere, consultare, modificare, actualizare sau altă prelucrare a datelor cu caracter personal în sistemele informaționale ale Companiei. Accesul la date este acordat în funcție de atribuțiile utilizatorului și de necesitatea efectivă de acces, cu respectarea principiului accesului limitat la necesar.

Datele cu caracter personal pot fi prelucrate prin mijloace automatizate sau neautomatizate, prin operațiuni precum colectarea, înregistrarea, organizarea, structurarea, stocarea, adaptarea, modificarea, consultarea, utilizarea, divulgarea prin transmitere, punerea la dispoziție, restricționarea, ștergerea sau distrugerea, în conformitate cu Legea nr. 195/2024. Datele cu caracter personal pot fi transferate sau divulgate către companii afiliate ale Operatorului, companii de colectare a creanțelor, cabinete/birouri de avocați, consultanți, auditori, contabili, prestatori IT, parteneri contractuali ori alți furnizori de servicii, în măsura în care transmiterea este necesară pentru realizarea scopurilor de prelucrare, are un temei juridic aplicabil și se efectuează în baza unor raporturi contractuale care prevăd obligații adecvate de confidențialitate, securitate și protecție a datelor cu caracter personal.

Datele personale pot fi dezvăluite, în condițiile legii, către persoane responsabile pentru control, colectare și relații cu clienții, subiecții datelor cu caracter personal, autorități publice centrale/locale, reprezentanții legali ai Subiecților, partenerii contractuali ai Operatorului, alte entități care oferă garanții suficiente de protecție a datelor personale.

Operatorul păstrează datele cu caracter personal numai pe perioada necesară îndeplinirii scopurilor pentru care acestea sunt prelucrate, cu respectarea termenelor prevăzute de legislația aplicabilă, documentele interne și/sau criteriile de retenție stabilite de Operator. După expirarea termenelor aplicabile sau încetarea scopului prelucrării, datele vor fi șterse, distruse în mod securizat, anonimizate ori arhivate, după caz, dacă păstrarea este impusă sau permisă de lege.
În conformitate cu prevederile legislației, Operatorul stochează date cu caracter personal pe suport de hârtie și în format electronic, în modurile detaliate în regulamentele specifice cu privire la fiecare sistem de evidență al Operatorului.

În cazul în care părțile terțe vor avea necesități de afaceri pentru colectarea informației despre Subiecți, Operatorul va informa Subiecții cu privire la limitele și condițiile de securitate impuse părții terțe cu privire la prelucrarea datelor cu caracter personal. Operatorul va dezvălui informații cu privire la Subiecți către terți doar în condițiile și prin mijloacele corespunzătoare, astfel cum este cerut/autorizat în conformitate cu prevederile legislației și a prezentei Politici.

5.1.9. [bookmark: _Hlk226488473]Execuția copiilor de siguranță

La necesitate, la nivelul Companiei se realizează periodic copii de siguranță ale bazelor de date cu caracter personal și ale programelor folosite pentru prelucrările automatizate. 
[bookmark: _Hlk226488479]
5.1.10. Sistemele informaționale

Operatorul stabilește și aplică, în funcție de infrastructura, modul intern de organizare și nivelul de risc asociat prelucrării, măsuri adecvate de securitate fizică și logică a sistemelor informaționale, echipamentelor și terminalelor utilizate pentru prelucrarea datelor cu caracter personal.
 
5.1.11. Evidența și monitorizarea accesului la datele cu caracter personal

Operatorul poate implementa, în funcție de infrastructura, modul intern de organizare și nivelul de risc asociat prelucrării, măsuri adecvate pentru evidența, monitorizarea și verificarea accesărilor și operațiunilor efectuate asupra datelor cu caracter personal. 

[bookmark: _Hlk226488496]Operatorul va păstra fișierele de acces cel puțin 1 an, pentru a fi folosite ca probe în cazul unor investigații și/sau litigii. Dacă investigațiile/litigiile se prelungesc, aceste fișiere se vor păstra atât timp, cât se va considera necesar.

5.1.12. Sistemele de telecomunicații

Prin sistemele de telecomunicații se vor transmite numai datele cu caracter personal în cazurile strict necesare  sau la solicitarea clientului.

[bookmark: _Hlk226488501]5.1.13. Instruirea personalului

Operatorul asigură, în funcție de specificul activității, atribuțiile utilizatorilor și nivelul de risc asociat prelucrării, instruirea și informarea persoanelor care participă la prelucrarea datelor cu caracter personal.

Instruirea poate viza, după caz:
(i) prevederile legislației aplicabile privind protecția datelor cu caracter personal, inclusiv Legea nr. 195/2024;
(ii) cerințele interne de securitate și confidențialitate stabilite prin prezenta Politică și/sau prin alte proceduri interne ale Operatorului;
(iii) regulile privind accesul, utilizarea, stocarea, transmiterea și ștergerea datelor cu caracter personal;
(iv) riscurile aferente prelucrării datelor cu caracter personal, în funcție de specificul activității utilizatorului;
(v) obligațiile privind prevenirea, identificarea, raportarea și gestionarea incidentelor de securitate.

Operatorul poate stabili periodicitatea, forma și conținutul instruirilor, ținând cont de rolul persoanelor instruite, modificările legislative sau interne, natura datelor prelucrate și riscurile asociate prelucrării.
Utilizatorii sunt obligați să își închidă sesiunea de lucru atunci când părăsesc locul de muncă.

Personalul care asigură exploatarea sistemelor informaționale și/sau a registrelor de date cu caracter personal trece, periodic, instruirea corespunzătoare referitor la responsabilitățile și obligațiile în cazul executării acțiunilor de gestionare și reacționare la incidentele de securitate din domeniul protecției datelor cu caracter personal.

5.1.14. Exercitarea drepturilor
	
Operatorul stabilește mecanisme interne pentru primirea, analizarea și soluționarea cererilor persoanelor vizate privind exercitarea drepturilor prevăzute de Legea nr. 195/2024. Răspunsul la cererile persoanelor vizate se furnizează fără întârzieri nejustificate, în termenele și condițiile prevăzute de legislația aplicabilă.

[bookmark: _Hlk226488505]5.1.15. Folosirea calculatoarelor

Pentru menținerea securității prelucrării datelor cu caracter personal, Operatorul poate implementa, în funcție de infrastructura utilizată, natura sistemelor informaționale și nivelul de risc asociat prelucrării, măsuri tehnice și organizatorice adecvate pentru prevenirea, identificarea și limitarea riscurilor generate de programe malițioase, atacuri informatice sau alte forme de acces ori utilizare neautorizată a sistemelor informaționale.

Aceste măsuri pot include, după caz:
a) utilizarea unor soluții antivirus sau alte mecanisme de securitate informatică;
b) restricționarea instalării și utilizării aplicațiilor sau programelor software neautorizate;
c) actualizarea periodică a sistemelor, aplicațiilor și mecanismelor de securitate;
d) informarea utilizatorilor cu privire la riscurile asociate virușilor informatici, utilizării necorespunzătoare a e-mailului sau accesării unor surse nesigure;
e) utilizarea unor mijloace tehnice pentru detectarea tentativelor de acces neautorizat, compromitere a sistemelor sau preluare neautorizată a datelor cu caracter personal;
f) stabilirea unor reguli interne privind raportarea incidentelor sau suspiciunilor de incident de securitate.

[bookmark: _Hlk226488513]5.1.16. Imprimarea datelor

În cazul în care consideră de cuviință și în funcție de importanța datelor cu caracter personal prelucrate, Operatorul își rezervă dreptul de a impune măsuri speciale de securitate suplimentare la imprimarea datelor, ce vor face parte integrantă din prezenta Politică.
[bookmark: _Hlk226488516]
5.1.17. Incidentele de securitate

Incidentele de securitate a sistemelor informaționale de date cu caracter personal se urmăresc și se documentează în regim permanent prin mijloace automatizate. 

Persoana responsabilă de implementarea prezentei Politici efectuează controale periodice, la necesitate, pentru asigurarea respectării tuturor regulilor de securitate a datelor cu caracter personal. În urma controalelor, dacă se constată careva abateri/incidente, se întocmește un raport cu privire la cele stabilite.

5.1.18. Evaluarea impactului/DPIA
	
	În cazul operațiunilor de prelucrare susceptibile să genereze un risc ridicat pentru drepturile și libertățile persoanelor vizate, Operatorul poate efectua o evaluare a impactului asupra protecției datelor, în condițiile și limitele prevăzute de Legea nr. 195/2024.

	6. Actualizarea Politicii



Prezenta Politică este revizuită cel puțin o dată în an și aprobată de administratorul Companiei. Ea este adusă la cunoștința Subiecților și a utilizatorilor care au tangență cu prelucrarea datelor cu caracter personal.

